Im Noadostn vo Seeland bfindd se de dänische Haptstod Kopenhagen, de se zan Tei af de Nochboainsl Amager eastreckd. Mid de umliengdn Ort buidd Kopenhagen de Haptstodsregion (Region Hovedstaden), oane vo de fimf Vawoitungsregiona vo Dänemark. Se hod af ana Fläch vo 2561 km² 1.167.569 Eihwohna (Stond: 1. Jenna 2009), beheabeagd oiso af weniga ois 6 % vo da Fläch van Land meah ois 20 % vo da dänischn Bevejkarung. Domid is diesa Tei vo Seeland des mid Obstond gressde Boiungszentrum vo Dänemark. Zglei buidds an dänischn Tei vo da Öresundregion.